open-index/open-wikipedia-markdown huggingface dataset:
Το Αίνιγμα

**Το Αίνιγμα** (γαλλικά: Garde a Vue), είναι ένα αστυνομικό ψυχολογικό δράμα γαλλικής παραγωγής του 1981, σε σκηνοθεσία Κλοντ Μίλερ και σενάριο του ιδίου μαζί με τους Μισέλ Οντιάρ και Ζαν Βοτρέν. Πρωταγωνιστούν οι Λίνο Βεντούρα, Μισέλ Σερό και η Ρόμι Σνάιντερ.

## Πλοκή
Ο Μαρτινό, ένας πλούσιος και ισχυρός δικηγόρος σε μια μικρή γαλλική πόλη, κρίνεται υπόπτος για βιασμό και δολοφονία δύο μικρών κοριτσιών.

Καθώς η πόλη γιορτάζει την παραμονή της Πρωτοχρονιάς, η αστυνομία, με επικεφαλής τον επιθεωρητή Αντουάν Γκαλιέ, ο οποίος διερευνά την υπόθεση του διπλού βιασμού και δολοφονίας, φέρνει τον δικηγόρο για ια ανάκριση.

Η κατάθεση του Μαρτινό είναι γεμάτη από ανακρίβειες και αντιφάσεις, που όμως ο Γκαλιέ δεν μπορεί να αποσπάσει μια ομολογία από αυτόν. Ο Μαρτινό φαίνεται να ταιριάζει με το ψυχολογικό προφίλ του δολοφόνου, αλλά τα στοιχεία εναντίον του είναι ελάχιστα και ο Μαρτινό δεν βιάζεται να παραδεχτεί ότι είναι αυτός ο δολοφόνος. Ακριβώς όταν ο επιθεωρητής Γκαλιέ φαίνεται να έχει φτάσει σε αδιέξοδο, η σύζυγος του Μαρτινό παρουσιάζεται στο αστυνομικό τμήμα και κάνει κάποιες συγκλονιστικές αποκαλύψεις.

Εν όψει των συντριπτικών αποδεικτικών στοιχείων και της αίσθησης απογοήτευσης από τη σύζυγό του, ο Μαρτινό ομολογεί τελικά τους δύο βιασμούς και δολοφονίες. Εντούτοις, ένα νέο πτώμα ανακαλύπτεται μέσα στο πορτμπαγκάζ ενός αυτοκινήτου που είχε δηλωθεί ότι εκλάπηκε και ο ιδιοκτήτης του αποδεικνύεται ένοχος για το έγκλημα αυτό καθώς και για τα άλλα δύο που θεωρείται υπόπτος ο Μαρτινό.

Ο Μαρτινό απαλλάσεται από τις κατηγορίες εναντίον του και αφήνεται ελεύθερος. Επιστρέφοντας στο αμάξι του θα βρει την σύζυγο του, Σαντάλ να έχει αυτοκτονήσει.

## Διανομή Ρόλων
* Λίνο Βεντούρα ως Επιθεωρητής Γκαλιέ
*Μισέλ Σερό ως Τζερόμ Μαρτινό 
*Γκάι Μαρσάν ως Μαρσέλ Μπελμόντ
*Ρόμι Σνάιντερ ως Σαντάλ Μαρτινό

## Διακρίσεις
**Βραβεία**:
*Βραβείο Σεζάρ Καλύτερου Α' ανδρικού ρόλου
*Βραβείο Σεζάρ Καλύτερου Β' ανδρικού ρόλου
*Βραβείο Σεζάρ Καλύτερου μοντάζ

**Υποψηφιότητες**:

*Βραβείο Σεζάρ Καλύτερης ταινίας
*Βραβείο Σεζάρ Καλύτερου σκηνοθέτη
*Βραβείο Σεζάρ Καλύτερης διεύθυνσης φωτογραφίας

## Παραπομπές


## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1980
Κατηγορία:Γαλλικές αστυνομικές δραματικές ταινίες
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Κλοντ Μίλερ
Κατηγορία:Ταινίες του 1981
Κατηγορία:Ταινίες σε σενάριο Μισέλ Οντιάρ
Κατάλογος δημάρχων Γρεβενών

Ο **Δήμαρχος** Γρεβενών είναι ο επικεφαλής του Δήμου Γρεβενών. Στο αξίωμα υπηρέτησε για πρώτη φορά ο Θωμάς Γιαννόπουλος, από το 1945 ως το 1946.  Ο πρώτος αιρετός δήμαρχος μεταπολιτευτικά ήταν ο Στέργιος Βρέντζιος. Σημερινός δήμαρχος είναι ο Κυριάκος Ταταρίδης.

## Δήμαρχοι Γρεβενών

:Πριν το 1945, αναφέρεται ως δήμαρχος Γρεβενών ο Ζ. Ντούντας. 

## Παραπομπές



Γρεβενων
Καζάνο αλλό Ιόνιο

Το **Καζάνο αλλό Ιόνιο** είναι Δήμος  της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Η έκταση της πόλης είναι 159.07 τετραγωνικά χιλιόμετρα και ο πληθυσμός 18.270 κάτοικοι (Απογραφή 01-01-2018). Βρίσκεται σε μία εύφορη πεδιάδα, στην κοιλότητα ενός απότομου βουνού, 60 χιλιόμετρα βορειοανατολικά από την πρωτεύουσα Κοζέντσα και 10 χιλιόμετρα δυτικά από την αρχαιολογική τοποθεσία Σύβαρις. Το Καζάνο αλλό Ιόνιο ήταν η θέση στην οποία ο Βυζαντινός στρατός υπό την ηγεσία του Πόθου Αργυρού γνώρισε τη συντριβή από τους Σαρακηνούς (1031). Η επισκοπή του Καζάνο αναφέρεται για πρώτη φορά το 1059.

## Παραπομπές


## Εξωτερικοί σύνδεσμοι
* Επίσημη ιστοσελίδα του Δήμου Καζάνο αλλό Ιόνιο
* Η επισκοπή του Καζάνο αλλό Ιόνιο

Κατηγορία:Πόλεις της Καλαβρίας
Σχέσεις Ελλάδας και Νορβηγίας

Οι **σχέσεις Ελλάδας και Νορβηγίας** είναι οι διμερείς σχέσεις της Ελλάδας και της Νορβηγίας. 

Οι δύο χώρες έχουν συνεχείς διπλωματικές σχέσεις από το 1974. 

Από το 1974 η Νορβηγία διατηρεί πρεσβεία στην Αθήνα. Επίσης, έχει επίτιμα προξενεία στη Κέρκυρα, το Ηράκλειο, τα Χανιά, τη Κω, τη Πάτρα, τον Πειραιά, τη Ρόδο και τη Θεσσαλονίκη. Η Ελλάδα έχει πρεσβεία στο Όσλο και Επίτιμο Προξενείο στο Μπέργκεν. 

Η Νορβηγία και η Ελλάδα είναι μέλη του Συμβουλίου της Ευρώπης και του ΝΑΤΟ.

Νορβηγια
Κατηγορία:Πολιτική της Νορβηγίας
Σικανοί

Οι **Σικανοί** είναι ένας από τους τρεις αρχαιότερους λαούς στη Σικελία πριν έρθουν οι Έλληνες και οι Φοίνικες άποικοι. Ο Διόδωρος Σικελιώτης γράφει ότι οι άλλοι δύο λαοί ήταν οι Έλυμοι που ζούσαν δυτικά και οι Σικελοί στα ανατολικά , το όριο ύστερα από μεγάλες μάχες ανάμεσα στις φυλές ήταν ο ποταμός Ίμερα.

## Άφιξη στη Σικελία

Οι Σικανοί ήταν οι αρχαιότεροι από όλες τις φυλές που ζούσαν στη Σικελία. Ο Θουκυδίδης έγραψε ότι κατάγονταν από την περιοχή που βρισκόταν ο ομώνυμος ποταμός στην Καταλονία, στην Ιβηρική, ήρθαν ύστερα από επίθεση που δέχτηκαν από τους Λίγυρες. Δεν είναι γνωστές οι πηγές του Θουκυδίδη αλλά φαίνεται έχει πάρει πολλές πληροφορίες από τον παλιότερο Σικελό ιστορικό Αντίοχο. Ο Τίμαιος ο Ταυρομενίτης που έζησε τον 3ο αιώνα π.Χ. γράφει ότι οι Σικανοί ήταν γηγενείς από τη Σικελία. Μία τρίτη θεωρία τους περιγράφει σαν μετανάστες από την Ιλλυρία που ήρθαν στο νησί και υπέταξαν τις προηγούμενες γηγενείς φυλές. Οι νεώτερες αρχαιολογικές έρευνες έδειξαν ότι ο αρχαιότερος πολιτισμός τους είχε πολλά κοινά στοιχεία με τις Μυκήνες.

## Οι νεώτεροι λαοί

thumb|250px|right|Οι φυλές της Ιταλικής Σικελίας.
Όλοι οι ιστορικοί έχουν αναγνωρίσει ομόφωνα ότι οι Σικανοί ήταν αρχαιότεροι από τους επόμενους δύο λαούς που ήρθαν στο νησί. Οι Έλυμοι ήρθαν αργότερα από το Αιγαίο Πέλαγος και εκτόπισαν τους Σικανούς ανατολικά, οι Σικελοί ήρθαν αργότερα από την κεντρική Ιταλική χερσόνησο και εγκαταστάθηκαν ανατολικά.
Οι Σικανοί καταγράφονται για πρώτη φορά ιστορικά την εποχή που ήρθαν οι Φοίνικες τον 11ο αιώνα π.Χ., αργότερα ήρθαν οι Έλληνες και ίδρυσαν πολλές αποικίες, μεγαλύτερες ήταν οι Συρακούσες. Οι Σικανοί ενσωματώθηκαν σταδιακά στους νεώτερους λαούς, εξαφανίστηκαν στη Ρωμαϊκή αυτοκρατορία
Ο Μίνωας ήρθε σύμφωνα με την Ελληνική μυθολογία στη Σικελία την εποχή που ζούσαν οι Σικανοί για να αναζητήσει τον Δαίδαλο, εκεί βρήκε βίαιο θάνατο. Έχουν βρεθεί ελάχιστες επιγραφές στη Σικανική γλώσσα με το Ελληνικό αλφάβητο. Με εξαίρεση τα ονόματα δεν μπόρεσαν να μεταφράσουν τη γλώσσα τους λόγω έλλειψης πηγών.

## Παραπομπές
 		


## Πηγές

*Διόδωρος Σικελιώτης, Ιστορική Βιβλιοθήκη/Ε΄ 
*Θουκυδίδης, Ιστορία του Πελοποννησιακού Πολέμου, ΙΣΤΟΡΙΩΝ ΣΤ΄
*Fine, John (1985). The ancient Greeks: a critical history. Harvard University Press. 
*Herodotus, The History, George Rawlinson, trans., (New York: Dutton & Co., 1862)

## Εξωτερικοί σύνδεσμοι
*Ο θάνατος του Μίνωα στη Σικελία
*Σικελικοί λαοί : Οι Σικανοί

Κατηγορία:Αρχαίοι λαοί της Σικελίας
Κατηγορία:Ιστορία της Καταλωνίας
NGC 2023

Το **[[Νέος Γενικός Κατάλογος|NGC]] 2023** (γνωστό και ως **LBN 954**) είναι νεφέλωμα ανάκλασης και εκπομπήςστον αστερισμό Ωρίωνα. Ανακαλύφθηκε από τον Ουίλιαμ Χέρσελ στις 6 Ιανουαρίου 1785. Η γωνιακή του διάμετρος στον ουρανό είναι 10 × 10 λεπτά της μοίρας. Σε απόσταση 1470  έτη φωτός από τη Γη, απέχει λίγο περισσότερο από το Μέγα Νεφέλωμα του Ωρίωνος, ενώ εμφανίζεται πολύ κοντά στο (μακρινότερο από εμάς) γνωστό «Νεφέλωμα της Αλογοκεφαλής».

Η περιοχή του NGC 2023 εκπέμπει ακτινοβολία φθορισμού από μοριακό υδρογόνο στο εγγύς υπέρυθρο. Η διάμετρός του είναι λίγο μεγαλύτερη από 4 έτη φωτός, γεγονός που σημαίνει ότι είναι ένα από τα μεγαλύτερα νεφελώματα ανακλάσεως που έχουν ανακαλυφθεί. Το NGC 2023 φωτίζεται από τον θερμό αστέρα (φασματικού τύπου B1.5) με ονομασία καταλόγου HD 37903, τον λαμπρότερο στο μοριακό νέφος Lynds 1630.

## Εικονοθήκη

The Birth of the Hunter.jpg|Το NGC 2023 απεικονισμένο με το VLT
Sunset Glow in Orion.jpg|Λεπτομέρεια του νότιου τμήματος του NGC 2023 από το HST


## Παραπομπές

## Αναφορές

## Εξωτερικοί σύνδεσμοι

* Το NGC 2023 στο *VizieR*
* Το NGC 2023 στη NED

Κατηγορία:Νεφελώματα ανάκλασης
Κατηγορία:Νεφελώματα εκπομπής
Κατηγορία:Ωρίων (αστερισμός)
2023
NGC 2371/2372

thumb|right|285px|Το πλανητικό νεφέλωμα NGC 2371/2372
To **[[Νέος Γενικός Κατάλογος|NGC]] 2371 / NGC 2372** είναι ένα δίλοβο πλανητικό νεφέλωμα στον αστερισμό Δίδυμοι. Οπτικώς, εμφανίζεται ως δυνητικά δύο ξεχωριστά σώματα. Για τον λόγο αυτόν, του δόθηκαν δύο αριθμοί από τον Γιόχαν Ντράιερ στον Νέο Γενικό Κατάλογο (NGC), οπότε μπορεί να αναφέρεται ως NGC 2371, NGC 2372, ή με συνδυασμό, που γράφεται συνήθως ως NGC 2371/2372, NGC 2371 / NGC 2372 ή και NGC 2371-2.

## Παρατηρησιακά δεδομένα
[thumb|right|255px|Το NGC 2371 σε εικόνα του [Διαστημικό τηλεσκόπιο Χαμπλ|HST.]]
Το NGC 2371/2372 είναι ορατό, όπως και ο αστερισμός του από όλη σχεδόν την κατοικημένη επιφάνεια της Γης. Εντοπίζεται στην κατεύθυνση νοτιοδυτικά του Κάστορα, σε ουρανογραφικές συντεταγμένες α = 7:25:35 και δ = +29°29΄, αλλά απέχει από τη Γη περί τα 4.400 έως 4.500 έτη φωτός, δηλαδή 86 και πλέον φορές περισσότερο από τον Κάστορα.

Με φαινόμενο μέγεθος 13, το νεφέλωμα αυτό είναι ορατό με μεσαία και μεγάλα ερασιτεχνικά τηλεσκόπια. Και όπως τα περισσότερα πλανητικά νεφελώματα, έτσι και αυτό γίνεται καλύτερα ορατό σε υψηλή μεγέθυνση και με χρήση φίλτρων μικρού φασματικού εύρους, ιδίως ενός φίλτρου O III (εκπομπής του διπλά ιονισμένου οξυγόνου).

## Παραπομπές


## Εξωτερικοί σύνδεσμοι
* Εικόνα και πληροφορίες για το NGC 2371

Κατηγορία:Πλανητικά νεφελώματα
Κατηγορία:Δίδυμοι (αστερισμός)
2371
Λεντίνη Αιτωλοακαρνανίας

Η **Λεντίνη** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 137 μέτρα, το οποίο βρίσκεται στις νότιες όχθες της τεχνητής λίμνης Καστρακίου και σε απόσταση 30 χλμ. Β. από το Αγρίνιο. Ως οικισμός αναφέρεται επίσημα από το 1920 να απογράφεται στην τότε κοινότητα Σαργιάδας. Σύμφωνα με το πρόγραμμα ''Καλλικράτης'', μαζί με τους οικισμούς Σαργιάδα, Αγία Βαρβάρα, Κοκκινόλογγο, Μαυρομύτη, Φραγκόσκαλα και Ποτιστικό αποτελούν την τοπική κοινότητα Σαργιάδας που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 7 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Άλμπερτ Κάντερ

Ο **Άλμπερτ Κάντερ** (αγγλικά: Albert Kanter, 11 Απριλίου 1897 - 17 Μαρτίου 1973) ήταν ο δημιουργός των *[[Κλασσικά Εικονογραφημένα|Κλασικών Εικονογραφημένων]]* και των *Παιδικών Κλασικών Εικονογραφημένων*. Ο Κάντερ ξεκίνησε την δημιουργία των *Κλασικών Εικονογραφημένων* με τους ''Τρεις σωματοφύλακες'' τον Οκτώβριο 1941. Η απόδοση κλασικών μυθιστορημάτων σε κόμικς έκανε δημοφιλείς τις κλασικές ιστορίες σε παιδιά και εφήβους.

## Βιογραφία

### Πρώτα χρόνια
Ο Κάντερ γεννήθηκε στο Μπαράναβιτσι της Ρωσικής Αυτοκρατορίας και το 1904 μετανάστευσε στις ΗΠΑ. Έζησε για ένα διάστημα στο Νιου Χάμσαϊρ. Σε ηλικία 16 ετών εγκατέλειψε το σχολείο και εργάστηκε για χρόνια ως πωλητής σε κατάστημα με είδη ταξιδιού. Παντρεύτηκε τη Ρόουζ Έρενριτς το 1917 και μετακόμισε στην Τζόρτζια. Απέκτησε τρία παιδιά.

### Καριέρα
Ο Κάντερ είναι περισσότερο γνωστός για τη δημιουργία των *[[Κλασσικά Εικονογραφημένα|Κλασικών Εικονογραφημένων]]*, τα οποία είχαν τεράστια επιτυχία δεδομένου του αριθμού των ανατυπώσεων των τευχών 1, 2, 3 και 5, κάτι που δεν είχε συμβεί ποτέ μέχρι τότε στην βιομηχανία των κόμικς. Η επιτυχία των κόμικς έκανε γνωστά τα κλασικά μυθιστορήματα σε ένα ευρύ κοινό παιδιών και εφήβων για αρκετές δεκαετίες. Και οι 169 τίτλοι των *Κλασικών Εικονογραφημένων* έχουν ανατυπωθεί, μερικά από τα οποία περισσότερες από 25 φορές. Τον Μάρτιο του 1947 τα *Κλασικά Κόμικ* έγιναν *Κλασικά Εικονογραφημένα*, μετά την κυκλοφορία του 35ου τεύχους που είχε τίτλο *Οι τελευταίες μέρες της Πομπηίας*.

Ο Κάντερ δημιούργησε τα *Παιδικά Κλασικά Εικονογραφημένα* το 1953, τα οποία είχαν παρόμοια επιτυχία.

Παρά την επιτυχία των *Κλασικών Εικονογραφημένων*, ο Άλμπερτ Κάντερ πούλησε την επιχείρηση στον Πάτρικ Φρόλεϊ και η σειρά σταμάτησε να εκδίδεται το 1971.

## Εξωτερικοί σύνδεσμοι
* Jack Lake Productions - Classic Illustrated Junior Comics
* Classic Comic Store - UK Publishers of the modern series of Classics Illustrated and dealers in vintage and modern comic books

## Παραπομπές


Κατηγορία:Δημιουργοί κόμικς
Ποτιστικό Αιτωλοακαρνανίας

Το **Ποτιστικό** είναι ακατοίκητο ημιορεινό χωριό της Στερεάς Ελλάδας στην Περιφερειακή Ενότητα Αιτωλοακαρνανίας σε υψόμετρο 259 μέτρα, το οποίο βρίσκεται σε απόσταση 25 χλμ. Β.-ΒΑ. από το Αγρίνιο. Είναι κτισμένο στις όχθες του χείμαρρου Ζέρβα, στη δυτική άκρη του περνάει η ΕΟ Αγρινίου - Καρπενησίου και αποτελεί τη νότια συνέχεια του χωριού Φραγκόσκαλα. Ως οικισμός αναφέρεται επίσημα από το 2001 να απογράφεται στο τότε Τοπικό Διαμέρισμα Σαργιάδας του δήμου Παρακαμπυλίων. Σύμφωνα με το πρόγραμμα ''Καλλικράτης'', μαζί με τους οικισμούς Σαργιάδα, Αγία Βαρβάρα, Κοκκινόλογγο, Λεντίνη, Φραγκόσκαλα και Μαυρομύτη αποτελούν την τοπική κοινότητα Σαργιάδας που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 δεν έχει μόνιμους  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Λωλέικα Αιτωλοακαρνανίας

Τα **Λωλέικα** είναι πεδινός οικισμός στην Περιφερειακή Ενότητα Αιτωλοακαρνανίας με υψόμετρο 86 μέτρα. Βρίσκεται νοτιοανατολικά της λίμνης Λυσιμαχίας και νοτιοδυτικά της Τριχωνίδας, σε απόσταση 14,5 χλμ. Ν.-ΝΑ. από το Αγρίνιο. Το χωριό είναι κτισμένο ανάμεσα στους Παππαδάτες (Α.) και στο Κάτω Κεράσοβο (Δ.), του οποίου αποτελεί την ανατολική είσοδο. Ως οικισμός αναφέρεται επίσημα από το 1991 να απογράφεται στην τότε κοινότητα Παππαδατών. Σύμφωνα με το πρόγραμμα ''Καλλικράτης'' μαζί με τους Παππαδάτες αποτελούν την τοπική κοινότητα Παππαδατών που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 έχει 21 μόνιμους κατοίκους

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ρίχεντσα του Νόρντχαϊμ

Η **Ρίχεντσα**, γερμ. Richenza (π. 1088 - 10 Ιουνίου 1141) από τον Οίκο του Νόρντχαϊμ ήταν κόρη του δούκα της Φρισίας και με τον γάμο της έγινε δούκισσα της Σαξονίας και βασίλισσα της Γερμανίας.

## Βιογραφία
Ήταν η πρώτη κόρη του Ερρίκου μαργράβου της Φρισίας και της Γερτρούδης των Μπρουνονιδών, κόρης του Έγκμπερτ Α΄ μαργράβου του Μάισεν.

## Οικογένεια
Παντρεύτηκε π. το 1007 τον Λοθάριο Γ΄ των Σούπλινμπουργκ δούκα της Σαξονίας και βασιλιά της Γερμανίας & Λομβαρδίας και είχε τέκνο:
* Γερτρούδη 1115-1143, παντρεύτηκε πρώτα τον Ερρίκο Ι΄ των Γουέλφων δούκα της Βαυαρίας και μετά τον Ερρίκο Β΄ των Μπάμπενμπεργκ δούκα της Αυστρίας.
** Ερρίκος ΙΒ΄ ο *Λέων* π.1130-1195, δούκας της Βαυαρίας και Γ΄ ως δούκας της Σαξονίας.

## Πηγές
*  genealogie-mittelalter.de

## Παραπομπές


Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Βασίλισσες της Ιταλίας
Κατηγορία:Δούκισσες της Σαξονίας
Κατηγορία:Οίκος του Νόρντχαϊμ
Κάστρο του Πέρα

Το **Κάστρο του Πέρα** βρίσκεται στις πλαγιές του όρους Λυκοδήμου στη Μεσσηνία. Βρίσκεται βορειοδυτικά του χωριού Πέρα. Είναι ασαφές από ποιον χτίστηκε, αλλά χτίστηκε από τους Ενετούς. 

Λέγεται ότι το κάστρο χτίστηκε κατά την βασιλεία του Γουλιέλμου Β' Βιλλεαρδουίνου (1211-1278) ως χώρος αναψυχής για τη κόρης του Ιζαμπώ (1260-1312) η οποία υπέφερε από προβλήματα υγείας. Βρίσκεται σε δυσπρόσιτο σημείο και είναι προσβάσιμο μόνο στο βόρειο τμήμα του. Βρίσκεται σε υψηλό υψόμετρο και έχει θέα στον βόρειο Μεσσηνικό κόλπο και στην γύρω περιοχή.

Κατηγορία:Κάστρα της Μεσσηνίας
Λευτέρης Ελευθερίου

Ο **Λευτέρης Ελευθερίου** (Νάξος, 24 Μαϊου 1979) είναι Έλληνας ηθοποιός του θεάτρου της τηλεόρασης και του κινηματογράφου.

## Βιογραφικό
Γεννήθηκε την άνοιξη του 1979 και μεγάλωσε στη Νάξο, αλλά από το 1990 ζει στην Αθήνα. Ξεκίνησε το 2002 με το θεατρικό εργαστήρι «Χαλίνδρα» στο Χαλάνδρι. Στη συνέχεια παρακολούθησε σεμινάρια στο «Θέατρο των Αλλαγών» και στη συνέχεια σπούδασε στη Σχολή Δραματικής Τέχνης «Αρχή», της Νέλλης Καρρά. Έχει παίξει στην παράσταση «Καμένα Βούρλα» της Δήμητρας Παπαδοπούλου σε σκηνοθεσία Σταμάτη Φασουλή. Στη συνέχεια, εμφανίστηκε και στην τηλεόραση και έκτοτε συμμετείχε σε αρκετές παραγωγές.
Τη σεζόν 2022 έπαιξε στη κωμική σειρά *Ο φίλος μου ο Λευτεράκης* από τα Νεοκλασικά του Άλφα.

Ειναι παντρεμένος και έχει δύο παιδιά, τη Μυρσίνη και τον Ιάσωνα.

Τον Οκτώβριο του 2023, πρωταγωνίστησε για πρώτη φορά σε δραματικό ρόλο, στη σειρά του ANT1, *Μετά τη φωτιά*, στον ρόλο του αδίστακτου μεγαλοδικηγόρου, πρώην και υποψήφιου δημάρχου και επιχειρηματία Άρη Βενιέρη.

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες κωμικοί
Αγνή (αποσαφήνιση)

Με το όνομα αυτό υπάρχουν οι κάτωθι:

## Ευγενείς
* Αγνή Α΄ του Νεβέρ
* Αγνή (σύζυγος του Ραμίρο Α΄ της Αραγωνίας)
* Αγνή η Μομφερρατική
* Αγνή Μόρτιμερ, κόμισσα του Πέμπροκ
* Αγνή της Ακουιτανίας, βασίλισσα της Αραγωνίας
* Αγνή της Ακουιτανίας (Βασίλισσα της Αραγωνίας και της Ναβάρρας)
* Αγνή της Ακουιτανίας (1059-1078)
* Αγνή του Πουατιέ (1052-1089)
* Αγνή της Βουργουνδίας, δούκισσα της Ακουιτανίας
* Αγνή της Βουργουνδίας (1407-1476)
* Αγνή της Γαλλίας
* Αγνή της Γαλλίας (Άννα του Βυζαντίου)
* Αγνή της Γαλλίας (1260-1325)
* Αγνή της Κλέβης
* Αγνή της Μερανίας
* Αγνή του Βάιμπλινγκεν
* Αγνή του Βρανδεμβούργου
* Αγνή του Δυρραχίου
* Αγνή του Μπωζέ
* Αγνή του Περιγκόρ
* Αγνή του Πουατιέ
* Αγνή του Φωσινύ
* Αγνή των Νταμπιέρ

## Προσωπικότητες
* Αγνή Μπάλτσα
* Αγνή Ντούτση
* Αγνή Όζμαν
Αντώνιος Μάγγος

Ο **Αντώνιος Μάγγος** (1910 – Ιωάννινα, Δεκέμβριος 1940) ήταν Έλληνας αθλητής του στίβου ο οποίος ειδικευόταν στους δρόμους ταχύτητας και στους δρόμους μεσαίων αποστάσεων.

## Σταδιοδρομία
Γεννήθηκε το 1910 και ήταν αθλητής στίβου του Πανελληνίου Γ.Σ.. Το 1927 συμμετείχε στους πρώτους ομαδικούς αθλητικούς αγώνες σκυταλοδρομιών, ρίψεων και αλμάτων, που διοργανώθηκαν παράλληλα με τους Β΄ Γυναικείους αγώνες του Πανιωνίου. Κατέκτησε το αργυρό μετάλλιο στα 4 × 800 μ. σκυταλοδρομία (9.09.6) με τους Γ. Αθανασιάδη, Ανεμογιάννη και Φουντάκο. Την ίδια χρονιά, στο Πανελλήνιο Πρωτάθλημα Στίβου που διεξήχθη στη Θεσσαλονίκη, κέρδισε το χάλκινο μετάλλιο στα 400 μέτρα (56.2) και στα 800 μέτρα (2.08.0).

Το 1928 εκπροσώπησε την Ελλάδα στους Ολυμπιακούς Αγώνες που διοργανώθηκαν στο Άμστερνταμ της Ολλανδίας. Αγωνίστηκε στα 800 μέτρα στην 3η σειρά του πρώτου γύρου τερματίζοντας στην 7η θέση. Το ίδιο έτος, στο Πανελλήνιο Πρωτάθλημα της Αθήνας, κατέκτησε χρυσό μετάλλιο στα 800 μέτρα (2.03.8) και χάλκινο μετάλλιο στα 400 μέτρα (53.6) και στα 1500 μέτρα (4.32.8). Με την επίδοσή του στα 800 μέτρα κατέρριψε το Πανελλήνιο ρεκόρ.

Στο Πρωτάθλημα του 1929, στην Αθήνα, κατέκτησε το χρυσό μετάλλιο στην ολυμπιακή σκυταλοδρομία 1500μ. (100x200x400x800μ) (3.41.0) με τους Φουντάκο, Μπούρλο και Ροζάκη πραγματοποιώντας νέο εθνικό ρεκόρ.

### Εθελοντική στράτευση και θάνατος
Ο Αντώνης Μάγγος έπασχε από οφθαλμική νόσο και δεν υπηρέτησε στο στρατό. Κατετάγη ως εθελοντής και εξαιτίας της όρασης του έπεσε σε χαράδρα όπου έμεινε ζωντανός αλλά αγνοούμενος επί τρείς ημέρες. Πέθανε τον Δεκέμβρη του 1940 στο στρατιωτικό νοσοκομείο, στα Γιάννενα.

## Επιτεύγματα
### Εθνικές διοργανώσεις

### Διεθνείς διοργανώσεις

## Παραπομπές


## Εξωτερικοί σύνδεσμοι
*Αντώνιος Μάγγος *sports-reference.com*, Ανακτήθηκε 24 Σεπτεμβρίου 2019

Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές δρόμων μεσαίων αποστάσεων
Κατηγορία:Αθλητές στίβου Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Μάγγος Αντώνιος
Αδελαΐδα του Μετς

Η **Αδελαΐδα του Μετς** (Γερμ: *Adelheid*, 970 - 19 Μαΐου 1046) από τον Οίκο των Ματφριντιδών ήταν Γαλλίδα ευγενής, που με τον γάμο της έγινε κόμισσα του Βόρμσγκαου και μητέρα του Κορράδου Β΄ της Γερμανίας.

## Βιογραφία

Γεννήθηκε στο Έγκισχαϊμ και ήταν απόγονος του Μάτφριντ κόμη της Ορλεάνης (απεβ. 836). Αδέλφια της ήταν ο Άνταλμπερτ και ο Γκέρχαρτ. 
Παντρεύτηκε σε πρώτο γάμο τον Ερρίκο του Σπάυερ, μέλος του Οίκου των Σαλίων. Το 1037 η Αδελαΐδα ίδρυσε τον Ναό με Σύλλογο στο Έρινγκεν.

## Οικογένεια

Παντρεύτηκε πρώτα τον Ερρίκο των Σαλίων κόμη του Βόρμσγκαου και είχε τέκνα;

*Ιουδήθ.
*Κορράδος Β΄ της Αγίας Ρωμαϊκής Αυτοκρατορίας π.990-1039, βασιλιάς της Βουργουνδίας, Γερμανίας & Ιταλίας.

Το 1039 απεβίωσε ο Κορράδος Β΄ και η Αδελαΐδα έκανε δεύτερο γάμο με έναν Φραγκικής καταγωγής κόμη, του Οίκου των Μπάμπενμπεργκ, και είχε τέκνο:

*Γκέμπχαρτ Γ΄, επίσκοπος του Ρέγκενσμπουργκ (1036-60).

## Παραπομπές
 		


## Πηγές
*Biographie, Deutsche. "Konrad II. (Salier) - Deutsche Biographie". www.deutsche-biographie.de.
*Biographie, Deutsche. "Adelheid - Deutsche Biographie". www.deutsche-biographie.de.

Κατηγορία:Οίκος των Ματφριντιδών
Κατηγορία:Γερμανίδες κόμισσες
Κατηγορία:Γαλλίδες κόμισσες
Βίλλα της Τοσκάνης

H **Βίλλα**. ιταλ. Willa (911/12 - 970) από τον Οίκο των Μποζονιδών ήταν κόρη του μαργράβου της Τοσκάνης και με τον γάμο της έγινε βασίλισσα της Λομβαρδίας.

## Βιογραφία
Ήταν η τρίτη κόρη του Μπόζο μαργράβου της Τοσκάνης και της Βίλλας των Παλαιών Γουέλφων, κόρης του Ροδόλφου Α΄ βασιλιά της (Άνω) Βουργουνδίας.

## Οικογένεια
Παντρεύτηκε π. το 930 τον Βερεγγάριο Β΄ μάργραβο της Ιβρέας και βασιλιά της Λομβαρδίας και είχε τέκνα:
* Άνταλμπερτ π.934-π.973, διάδοχος, συμβασιλιάς & διεκδικητής βασιλιάς της Λομβαρδίας.
* Γκυ 940-965, μάργραβος της Ιβρέας.
* Κορράδος απεβ. 1001, μάργραβος της Ιβρέας, δούκας του Σπολέτο & Καμερίνο.
* Ροζάλα π.955-1003, παντρεύτηκε πρώτα τον Αρνούλφο Β΄ κόμη της Φλάνδρας και μετά τον Ροβέρτο Β΄ της Γαλλίας.
* Γκέρμπεργκα, παντρεύτηκε τον Αλεράμο μαρκήσιο του Μομφερράτου.
* Γκίζελα, μοναχή.
* Μπέρτα, ηγουμένη του αββαείου του Σαν Σίστο στην Πλακεντία.

## Πηγές
* H. Keller, 'Bosone di Toscana' Dizionario Biografico degli Italiani - Volume 13 (1971).
* P. Delogu, 'Berengario II, marchese d'Ivrea, re d'Italia' Dizionario Biografico degli Italiani - Vol. 9 (1967).
* P. Skinner, Women in Medieval Italian Society, 500-1200 (Harlow, 2001).

## Παραπομπές σε πηγές


Κατηγορία:Οίκος των Μποζονιδών
Κατηγορία:Βασίλισσες της Ιταλίας
Παντάνασσα Αιτωλοακαρνανίας

Η **Παντάνασσα** είναι πεδινός οικισμός της Αιτωλοακαρνανίας σε υψόμετρο 50 μέτρων.

## Γενικά στοιχεία
Η Παντάνασσα βρίσκεται στις βόρειες όχθες της λίμνης Τριχωνίδας και απέχει 14,5 χλμ. Α.-ΝΑ. από το Αγρίνιο και 15 χλμ. Δ.-ΒΔ. από το Θέρμο. Μέσα από το χωριό περνάει η ΕΟ Αγρινίου - Θέρμου και είναι ανάμεσα στη Δόγρη (Α.) και τον Πλατανιά (ΒΔ.), από τον οποίο χωρίζεται με τον χείμαρρο Κουφόρεμα. Η παλιά ονομασία της είναι *Μανδάνισα* και έτσι αναφέρεται επίσημα το 1897 στο ΦΕΚ 59Β - 17/06/1897 να προσαρτάται στο δήμο Θέρμου. Το 1912 ιδρύθηκε η ομώνυμη κοινότητα με έδρα τον οικισμό. Μετονομάστηκε σε Παντάνασσα το 1953 με το ΦΕΚ 86Α - 11/04/1953. Σύμφωνα με το πρόγραμμα ''Καλλικράτης'' αποτελεί την τοπική κοινότητα Παντανάσσης που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 531 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ελευθερία Αιτωλοακαρνανίας

Η **Ελευθερία** είναι πεδινός οικισμός του Αγρινίου στην Περιφερειακή Ενότητα Αιτωλοακαρνανίας σε υψόμετρο 100 μέτρων.

## Γεωγραφία - ιστορία
Η Ελευθερία βρίσκεται στον κάμπο του Αγρινίου σε απόσταση 3 χλμ. νοτιοανατολικά από το κέντρο της πόλης. Ανατολικά του χωριού περνάει ο χείμαρρος Ερμίτσα και στα νότια συνορεύει με τον Άγιο Ιωάννη Ρηγανά. Αναφέρεται επίσημα ως οικισμός για πρώτη φορά το 1971 στο ΦΕΚ 53Α - 16/03/1971 με την ονομασία *Δημήτριος Πατίλης*. Το 1984 με το ΦΕΚ 45Α - 16/04/1984 μετονομάστηκε σε Ελευθερία. Σύμφωνα με το πρόγραμμα ''Καλλικράτης'' ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Αγρινίου και σύμφωνα με την απογραφή 2011 έχει πληθυσμό 147 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Αγελτρούδη

Η **Αγελτρούδη** , ιταλ. Ageltrude / Agiltrude (απεβ. 27 Αυγούστου 923) από τον Οίκο του Μπενεβέντο, ήταν κόρη του πρίγκιπα του Μπενεβέντο και με τον γάμο της έγινε δούκισσα του Σπολέτο & βασίλισσα της Λομβαρδίας & της Φραγκίας. Ως αντιβασίλισσα, ενθάρρυνε τον γιο της να αντιτεθεί στους άσπονδους εχθρούς της, τους Καρολίδες και να επηρεάσει τις εκλογές παπών που είχαν την εύνοιά τους.

## Βιογραφία
Ήταν κόρη του Αντέλχις πρίγκιπα του Μπενεβέντο και της Αδελτρούδης.

Έκανε γάμο με τον Γουίδωνα Γ΄ δούκα του Σπολέτο, που το 889 έγινε βασιλιάς της Λομβαρδίας ("Ιταλίας") και το 891 της Φραγκίας ("Αγίας Ρωμαϊκής Αυτοκρατορίας"). Αυτός απεβίωσε το 894 και τον διαδέχθηκε ο γιος τους Λαμβέρτος Β΄. Η Αγελτρούδη συνόδευσε τον 14ετή γιο της στη Ρώμη, για να επικυρωθεί η εκλογή του από τον πάπα Φομόζο, που όμως υποστήριζε τον διεκδικητή Αρνούλφο των Καρολιδών βασιλιά της Λοθαριγγίας και της Ανατολικής Φραγκίας. Ο Αρνούλφος ήταν γιος του Καρλομάνου βασιλιά της Λομβαρδίας και ανιψιός του Καρόλου Γ΄ του Παχύ, βασιλιά της Φραγκίας & Λομβαρδίας. Ήταν 3ος εξάδελφος του Γουίδωνα Γ΄, καθώς και οι δύο ήταν απόγονοι του Καρλομάγνου.

Το 896 ο Αρνούλφος βάδισε στη Ρώμη και στέφθηκε σε αντιπαράθεση με τον Λάμπερτ. Η Αγελτρούδη και ο Λαμβέρτος Β΄ κατέφυγαν στο Σπολέτο. Σύντομα ο Αρνούλφος έπαθε καρδιακή προσβολή και παρέλυσε· ο Φορμόζος απεβίωσε. Η Αγελτρούδη αμέσως παρενέβη, για να εξασφαλίσει την εξουσία της, στη Ρώμη και εξέλεξε τον υποψήφιό της ως πάπα Στέφανο ΣΤ΄. Έπειτα από απαίτηση δική της και του γιου της, έγινε εκταφή του Φορμόζου και δίκη, όπου καταδικάστηκε και ρίφθηκε στον Τίβερη: είναι η *Σύνοδος του Πτώματος*.

## Οικογένεια
Παντρεύτηκε στις αρχές της δεκαετίας του 880 τον Γουίδων Γ΄ των Γουιδωνιδών δούκα του Σπολέτο & μάργραβο του Καμερίνο, μετέπειτα βασιλιά της Λομβαρδίας & της Φραγκίας και είχε τέκνο:
* Λαμβέρτος Β΄ π.880-898, δούκας του Σπολέτο & μάργραβος του Καμερίνο και βασιλιάς της Λομβαρδίας & της Φραγκίας.

## Παραπομπές
 		


## Πηγές
* Bury, John Bagnell (1922). The Cambridge Medieval History, Volume 3. Macmillan.
* Mann, Horace (1925). The Lives of Popes in the Early Middle Ages, Vol. IV: The Popes in the Days of Feudal Anarchy, 891-999. London, K. Paul, Trench, Trübner.
* Partner, Peter (1972). The lands of St. Peter : the papal state in the Middle Ages and the early Renaissance. Berkeley [u.a.]: University of California Press. ISBN 0520021819.

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Σύζυγοι των βασιλέων των Φράγκων
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Ελαιόφυτο Νεάπολης Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Ελαιόφυτο (αποσαφήνιση)]]*

Το **Ελαιόφυτο** είναι ημιορεινό χωριό του Περιφερειακής Ενότητας Αιτωλοακαρνανίας με υψόμετρο 160 μέτρα.

## Γενικά στοιχεία
Το Ελαιόφυτο βρίσκεται νοτιοανατολικά της τεχνητής λίμνης Στράτου σε απόσταση 7 χλμ. Β.-ΒΔ. από το  Αγρίνιο. Είναι κτισμένο δίπλα και βόρεια από τα Τριανταίικα και ανατολικά από τη Νεάπολη. Η παλιά ονομασία του χωριού είναι *Σμολιανά* και έτσι αναφέρεται το 1897 στο ΦΕΚ 59Β - 17/06/1897 να προσαρτάται στο δήμο Αγρινίου. Το 1912 ορίζεται έδρα της νεοιδρυθείσας ομώνυμης κοινότητας. Το 1930 με το ΦΕΚ 251Α - 24/07/1930 μετονομάστηκε σε Ελαιόφυτο. Σύμφωνα με το πρόγραμμα ''Καλλικράτης'' μαζί με τα Τριανταίικα αποτελούν την τοπική κοινότητα Ελαιοφύτου που υπάγεται στη δημοτική ενότητα Νεάπολης του Δήμου Αγρινίου και σύμφωνα με την απογραφή 2011 έχει πληθυσμό 172.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Τιτζάνι Μουχάμαντ Μπάντε

Ο **Τιτζάνι Μουχάμαντ Μπάντε** (7 Δεκεμβρίου 1957-) είναι πολιτικός επιστήμονας και διπλωμάτης από τη Νιγηρία, ο οποίος υπηρετεί ως Πρόεδρος της 74ης Γενικής Συνέλευσης του ΟΗΕ. Ήταν μόνιμος αντιπρόσωπος της Νιγηρίας στον ΟΗΕ, καθώς και Αντιπρόεδρος της 71ης Γενικής Συνέλευσης του ΟΗΕ, τον Σεπτέμρβιο του 2016. Στις 4 Ιουνίου 2019 εκλέχθηκε πρόεδρος της 74ης Συνόδου της Γενικής Συνέλευσης, διαδεχόμενος τη Μαρία Φερνάντα Εσπινόσα.

## Βιογραφία
Ο Τιτζάνι Μουχάμαντ Μπάντε γεννήθηκε στις 7 Δεκεμβρίου 1957, στην πολιτεία Κέμπι της Νιγηρίας. Σπούδασε Πολιτική Επιστήμη στο πανεπιστήμιο Ahmadu Bello (1979) και συνέχισε στο Πανεπιστήμιο της Βοστώνης, αποφοιτώντας με το Master of Arts (MA) στην Πολιτική επιστήμη, το 1981. Πήρε το διδακτορικό του (PhD) από το πανεπιστήμιο του Τορόντο (1987).

Τη δεκαετία του 80', δίδαξε στο Πανεπιστήμιο Usman Danfodio, ως βοηθός μεταπτυχιακού, φτάνοντας στη θέση του καθηγητή το 1998. Υπηρέτησε ως Γενικός Διευθυντής του Αφρικανικού Κέντρου Κατάρτισης και Έρευνας στη Διοίκηση για την Ανάπτυξη στο Ταγγέρη του Μαρόκου (2000-2004) και στη συνέχεια ανέλαβε αντιπρόεδρος του πανεπιστημίου (2004-2019). Ακόμη διετέλεσε Γενικός Διευθυντής του Εθνικού Ινστιτούτου Πολιτικής και Στρατηγικών Μελετών της Νιγηρίας, θέση που κατείχε από το 2010 έως το 2016.

## Πηγές

* https://nigeriaunmission.org/ambassadorpermanent-representative/
* https://www.un.org/pga/73/wp-content/uploads/sites/53/2019/04/Profile_Ambassador-Tijjani-Muhammad-Bande_Rev2.pdf



Κατηγορία:Αξιωματούχοι του ΟΗΕ
Κουνιγούνδη του Λουξεμβούργου

Η **Αγία Κουνιγούνδη**, γαλλ. Cunigunde (π. 975 - 3 Μαρτίου 1040) από τον Οίκο του Αρντέν ήταν κόρη του κόμη του Λουξεμβούργου και με τον γάμο της έγινε δούκισσα της Βαυαρίας και βασίλισσα της Γερμανίας & της Ιταλίας.

## Βιογραφία
Ήταν κόρη του Ζήγκφρητ κόμη του Λουξεμβούργου και της Χέντβιχ του Νόρντγκαου από τη Σαξονία.

## Οικογένεια
Παντρεύτηκε τον Άγιο Ερρίκο Β΄ των Οθωνιδών δούκα της Βαυαρίας και βασιλιά της Γερμανίας & της Ιταλίας. Δεν απέκτησαν απογόνους.

## Πηγές
* "Saint Kunigunde". New Catholic Dictionary. saints.sqpn.com. 7 October 2012.
* "St. Cunegundes, Empress - Pictorial Lives of the Saints: with Reflections for Every Day in the Year". Garden of Mary.

## Παραπομπές σε πηγές


Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Κατηγορία:Αυτοκράτειρες της Αγίας Ρωμαϊκής Αυτοκρατορίας
Συμμετοχή της Ανγκόλας στο Παγκόσμιο Πρωτάθλημα Στίβου 2019

Η **[[Ανγκόλα]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με έναν αθλητή.

## Συμμετοχές

### Γυναίκες

## Παραπομπές

Ανγκόλα
Κατηγορία:Αθλητισμός στην Ανγκόλα
Ο Φανφαρόνος

**Ο Φανφαρόνος** (Πρωτότυπος τίτλος: IlSorpasso), είναι ιταλική ταινία του 1962 σε σκηνοθεσία Ντίνο Ρίζι και πρωταγωνιστούν ο Βιτόριο Γκάσμαν και ο Ζαν-Λουί Τρεντινιάν. Η ταινία Θεωρείται το αριστούργημα του Ρίζι και είναι ένα από τα καλύτερα παραδείγματα του κινηματογραφικού είδους Κομέντια αλ'ιταλιάνα.

## Υπόθεση
Ένας νεαρός ντροπαλός φοιτητής της νομικής, ο Ρομπέρτο (Τρεντινιάν) καθώς κοιτάζει έξω από το παράθυρό του δωμάτιου του, ξαφνικά βλέπει να περνάει ένα σπορ αυτοκίνητο και να σταματάει μπροστά του. Ο οδηγός του, ονομάτι Μπρούνο (Γκάσμαν) του ζητάει μια ασήμαντη χάρη, η οποία είναι να κάνει ένα τηλεφώνημα. Ο Ρομπέρτο λέει στον Μπρούνο να ανέβει ο ίδιος στο δωμάτιο και να κάνει την κλήση ο ίδιος. Ο Μπρούνο δεχέται και κάνει το τηληφώνημα, αλλά χωρίς να βρει κάποιον από τους φίλους του. Για να ανταποδώσει την ευγενική κινηση του Ρομπέρτο που του επέτρεψε να κάνει την κλήση, ο Μπρούνο θα του προτείνει να τον πάει μια βόλτα με το σπορ αυτοκίνητο του.

Ο Ρομπέρτο κουρασμένος από την μελετή και τις εξετάσεις θα δεχθεί και η βόλτα θα εξελιχθεί σε ένα ταξίδι δύο ημερών από την Ρώμη ως την Τοσκάνη, όπου θα επισκεφτούν και τις οικογένειες τους στην πορεία. Κατά τη διάρκεια αυτού του ταξιδιού ο Ρομπέρτο επανεξετάζει κάποιες στιγμές  της ζωής του και ξαφνικά συνειδητοποιεί ότι η ζωή του Μπρούνο δεν είναι πραγματικά τόσο ξέγνοιαστη όπως θέλει να δείξει ο ίδιος.

Σε ένα απροσδόκητο φινάλε, το αυτοκίνητο του Μπρούνο με μεγάλη ταχύτητα κάνει μια θανατηφόρα προσπέραση σε ένα άλλο όχημα, ξεφεύγει από το δρόμο και πέφτει σε έναν γκρεμό. Ο Μπρούνο παραμένει ζωντανός, αλλά ο Ρομπέρτο χάνει την ζωή του.

## Διανομή ρόλων
* Βιτόριο Γκάσμαν ως Μπρούνο Κορτόνα
* Ζαν-Λουί Τρεντινιάν ως Ρομπέρτο Μαριάνι
* Κάθριν Σπάακ ως Λίλι Κορτόνα
* Κλαούντιο Γκόρα ως Μπίμπι
* Λουίτζι Ζερμπινάτι ως εκφωνητής
* Λουτσιάνα Αντζιολίνο ως σύζυγος του Μπρούνο
* Λίντα Σίνι ως Λιντία
* Νάντο Αντζελίνι ως Αμαντέο

## Κυκλοφορία
Στην Ελλάδα η ταινία κυκλοφόρησε για πρώτη φορά στις 14 Οκτωβρίου 1963 στις κινηματογραφικές αίθουσες Ορφεύς, Ιλίσια, Αλεξάνδρα και Embassy στην Αθήνα.
  
## Υποδοχή
### Κριτικές
Οι κριτικοί κινηματογράφου συχνά αναγνωρίζουν ότι η ταινία προσφέρει ένα οδυνηρό πορτρέτο της Ιταλίας στις αρχές της δεκαετίας του '60, όταν το «οικονομικό θαύμα» (που ονομάστηκε «έκρηξη») άρχιζε να μετατρέπει τη χώρα από μια παραδοσιακά γεωργική και οικογενειακή κοινωνία σε μια πιο ρηχή, ατομικιστική και καταναλωτική.

### Βραβεία
*Νταβίντ ντι Ντονατέλο
**Καλύτερου Α' Ανδρικού Ρόλου (Βιτόριο Γκάσμαν) 
*Νάστρο ντ' Αρτζέντο
**Καλύτερου Α' Ανδρικού Ρόλου (Βιτόριο Γκάσμαν) 
* Φεστιβάλ Κινηματογράφου Μαρ ντελ Πλάτα
** Καλύτερης σκηνοθεσίας (Ντίνο Ρίζι) 

## Παραπομπές

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1960
Κατηγορία:Κομέντια αλ'ιταλιάνα
Κατηγορία:Ταινίες του 1962
Κατηγορία:Ταινίες σε σκηνοθεσία Ντίνο Ρίζι
Κατηγορία:Ταινίες γυρισμένες στη Ρώμη
Κατηγορία:Ιταλόφωνες ταινίες
Συμμετοχή της Μποτσουάνας στο Παγκόσμιο Πρωτάθλημα Στίβου 2019

Η **[[Μποτσουάνα]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 13 αθλητές.

## Συμμετοχές

### Άνδρες

; Δρόμοι

### Γυναίκες

; Δρόμοι

## Παραπομπές

Μποτσουάνα
Κατηγορία:Αθλητισμός στη Μποτσουάνα
Ντενίζ Μ'Μπάι

Η **Ντενίζ Μ'Μπαγιέ** (Denise M’Baye, γενν. 1976) είναι Γερμανίδα ηθοποιός και τραγουδίστρια.

## Βιογραφία
Η Μ'Μπαγιέ προέρχεται από οικογένεια σενεγαλέζικης, ολλανδικής, ινδονησιακής και γερμανικής καταγωγής. Έχει ως μητρικές γλώσσες τα γερμανικά και τα γαλλικά. Το 1994, ολοκλήρωσε το αμπιτούρ της στο Λουτερσκούλε του Αννοβέρου. Έχει δύο παιδιά και ζει στο Αννόβερο.

Έχει συμμετάσχει σε τραγούδια. Εργάζεται επίσης ως τραγουδίστρια και ράπερ. Το 2002 κυκλοφόρησε το πρώτο της σόλο άλμπουμ *Denise M'Baye*, και το φθινόπωρο του 2003 κυκλοφόρησε το άλμπουμ *Zwei*. Σήμερα εμφανίζεται με το συγκρότημα D-Phunk. Στο παρελθόν συνεργάστηκε επίσης με τους Pee Wee Ellis, Mo 'Horizons, Jazzkantine και Germany-Phunk. Η Ντενίζ Μ'Μπαγιέ τραγουδάει στα γερμανικά, γαλλικά και αγγλικά.

## Παραπομπές


Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί θεάτρου
Κατηγορία:Γερμανίδες μουσικοί
Κατηγορία:Αγγλόφωνοι τραγουδιστές από τη Γερμανία
Κατηγορία:Γαλλόφωνοι τραγουδιστές
Αρχαία ελληνική τέχνη

Η **αρχαία ελληνική τέχνη**, με τη στενότερη έννοια, είναι η τέχνη της Ελλάδας, των νησιών του Αιγαίου, της Μικράς Ασίας και των ελληνόφωνων περιοχών στη Κάτω Ιταλία και στη Σικελία κατά την αρχαιότητα. Σε παγκόσμιο επίπεδο, η κρητική-μυκηναϊκή τέχνη θεωρείται επίσης ως ελληνική τέχνη. Οι πήλινες πλάκες σε Γραμμική Β είναι γραμμένες στα μυκηναϊκά ελληνικά και αποτελούν ένα από τα παλαιότερα δείγματα τέχνης του ελλαδικού χώρου.

Η αρχαία ελληνική τέχνη καλύπτει ακόμη την αρχιτεκτονική και τη γλυπτική, τη ζωγραφική αγγείων και την αγγειοπλαστική. Έργα ζωγραφικής από αρχαίους Έλληνες βρίσκουμε κυρίως από το 100 π.Χ. και την ύστερη Αρχαιότητα.

Στις τέχνες του θεάματος, η αρχαία Ελλάδα διακρίνεται κυρίως για τα είδη της τραγωδίας και της κωμωδίας.

Στην ελληνιστική περίοδο, η ελληνική τέχνη επηρεάζει μεγάλο μέρος του γνωστού κόσμου, από την Νουβία μέχρι την Κριμαία και από το Παντζάμπ μέχρι τη Σικελία. Στο τέλος της αρχαιότητας, η ελληνική τέχνη συγχωνεύτηκε με τη χριστιανική τέχνη και τις ανατολικές επιρροές για τη δημιουργία της βυζαντινής τέχνης.

## Βιβλιογραφία

* Gisela M. A. Richter: *Handbuch der Griechischen Kunst.* Stuttgart 1959 (1. Auflage; seitdem mehrere unveränderte Auflagen erschienen), ISBN 3-88059-162-8.
* John Boardman: *Reclams Geschichte der antiken Kunst.* Reclam, Ditzingen 1997, ISBN 978-3-15-010432-3.
* Tonio Hölscher: *Die griechische Kunst.* C. H. Beck, München 2007, ISBN 978-3-406-55491-9.
* Haritini Kotsidu: *Die griechische Kunst. Von den Anfängen bis zum Hellenismus.* Reclam, Stuttgart 2010, ISBN 978-3-15-018707-4.

Κατηγορία:Ελληνικός πολιτισμός
Κατηγορία:Κλασική τέχνη
Apis mellifera ruttneri

Η μέλισσα ***Apis mellifera ruttneri*** ή άλλως **μέλισσα της Μάλτας**, είναι υποείδος της δυτικής μέλισσας. Προέρχεται από τη Μάλτα όπου είναι ιθαγενής.

## Ετυμολογία
Ονομάστηκε έτσι προς τιμήν του Καθηγητή *Friedrich Ruttner* (15 Μαΐου 1914 – 3 Φεβρουαρίου 1998), ο οποίος ήταν Αυστριακός Ναζί, ζωολόγος και μελιττολόγος.

## Καταγωγή
Η μέλισσα είναι υποείδος της δυτικής μέλισσας, η οποία έχει εγκλιματιστεί και προσαρμοσθεί στο περιβάλλον των νήσων της Μάλτας. Αναπτύχθηκε ως ένα διαφορετικό υποείδος όταν τα νησιά της Μάλτας αποκόπηκαν από την ηπειρωτική Ευρώπη. Η μέλισσα της Μάλτας πιθανότατα συνέβαλε στην ονομασία των νησιών, καθώς οι αρχαίοι Έλληνες ονόμαζαν το νησί Μελίτη (*Melitē*) που σημαίνει "γλυκό μέλι".

## Χαρακτήρας και συμπεριφορά
Η μέλισσα είναι σχετικά μαύρου χρώματος. Είναι καλά προσαρμοσμένη για υψηλές θερμοκρασίες, ξηρά καλοκαίρια και δροσερούς χειμώνες. Οι αποικίες στα νησιά, έχουν γόνο καθ' όλη την διάρκεια του έτους και με καλή ανταπόκριση στις εποχές. Καθαρίζουν καλά την κυψέλη. Τείνουν να σμηνουργούν ή να αντικαθιστούν τη βασίλισσα όταν υπάρχουν αρκετά αποθέματα (γενικά σμηνουργούν κατά την άνοιξη και αντικαθιστούν κατά το φθινόπωρο). Είναι ένα πολύ αμυντικό υποείδος ενάντια σε σφήκες, ποντίκια, σκαθάρια και μπορεί να είναι πολύ επιθετικό εναντίον των μελισσοκόμων και των καταπατητών. Οι αποικίες έχουν επίσης κάποια αντίσταση στην Βαρρόη (*Varroa*).

## Ιστορία υποείδους
Το υποείδος θεωρείται ότι επέστρεψε στη Μάλτα το 1992, μετά από την εισαγωγή της Βαρρόας (*Varroa*). Την εποχή εκείνη εισήχθησαν από το εξωτερικό, αποικίες μελισσών προκειμένου να αντισταθμιστεί η απώλεια των εντοπίων αποικιών. Το 1997, αναγνωρίστηκε ως υποείδος. Αναπαράγεται καλά με το Ιταλικό υποείδος έχοντας την τάση να υπερασπίζεται καλά εναντίον της *Varroa*, έχοντας μια καλή απόδοση μελιού και δεν είναι τόσο επιθετική, αν και αυτό θέτει σε κίνδυνο το υποείδος της *Apis mellifera ruttneri* ως μια γενετικά διακριτή οντότητα· ωστόσο μετά από μερικές γενεές επιστρέφει στη φυσική επιθετική της κατάσταση.

## Δείτε επίσης

## Σημειώσεις

;Παραπομπές σημειώσεων


## Παραπομπές


Κατηγορία:Άπις (γένος)
Κατηγορία:Έντομα της Ευρώπης
Εκτήμοροι

**Εκτήμορος** στην αρχαϊκή Αττική ονομαζόταν ο αγρότης που καλλιεργούσε ένα κομμάτι γης το οποίο δεν του ανήκε, ενώ δικαιούνταν τα 5/6 της παραγωγής που απέδιδε αυτό το κομμάτι γης. Το υπόλοιπο 1/6 της παραγωγής όφειλε να το δώσει στο γαιοκτήμονα έναντι ενοικίου. 

## Ετυμολογία
Η λέξη προέρχεται από το "εκτημόριο", δηλαδή το ένα έκτο (1/6) που αντιστοιχούσε στο ποσοστό της παραγωγής που όφειλε ο αγρότης στο γαιοκτήμονα.

## Σύντομη ιστορική αναδρομή
Ο εκτήμορος ήταν ελεύθερος άνθρωπος, αλλά έχανε την ελευθερία του και μπορούσε να πουληθεί ως σκλάβος εάν είχε οφειλές προς το γαιοκτήμονα. Ωστόσο, η λέξη παύει να εμφανίζεται σε αρχαίες αναφορές μετά τον 6ο αιώνα π.Χ. Η "σεισάχθεια", οι νόμοι δηλαδή που εφάρμοσε ο Σόλωνας για τη δικαιότερη ρύθμιση των χρεών που είχαν οι φτωχοί, αποτελεί έναν ικανό λόγο που εξηγεί την εξαφάνιση της λέξης. Σημαντικό ρόλο, όμως, έπαιξε και η οικονομία της πόλης-κράτους της Αθήνας, διότι δεν ήταν οργανωμένη με τρόπο που όριζε σαφώς την παραγωγή της καλλιέργειας. Έτσι, για τις κύριες και πιο σημαντικές καλλιέργειες που ήταν το αμπέλι και η ελιά, οι μεταποιητικές εργασίες διαφοροποιούσαν την αξία της παραγωγής, αφού τα κύρια προϊόντα δεν ήταν το σταφύλι και η ελιά, αλλά το κρασί, η σταφίδα και το λάδι. Έτσι, η ίδια η οικονομία δεν μπορούσε πλέον να στηρίξει τη σχέση του εκτήμορου και του άρχοντα, καθώς οι μεταποιήσεις των προϊόντων οδήγησαν αναγκαστικά στη δημιουργία ανεξάρτητων αγροτικών επιχειρήσεων, αντίστοιχων των σημερινών αγροτικών συνεταιρισμών, που καθόριζαν την αξία του προϊόντος.

Κατηγορία:Αρχαία Αθήνα
Συμμετοχή των Ηνωμένων Πολιτειών στο Παγκόσμιο Πρωτάθλημα Στίβου 2019

Οι **[[Ηνωμένες Πολιτείες]]** συμμετείχαν στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου.

## Μετάλλια

## Παραπομπές

Ηνωμένες Πολιτείες
Κατηγορία:Αθλητισμός στις Ηνωμένες Πολιτείες
Ορατόριο Χριστουγέννων

Το ***Ορατόριο Χριστουγέννων*** (**BWV 248**) είναι ορατόριο του Γιόχαν Σεμπάστιαν Μπαχ, έργο χορωδιακό με συμμετοχή σολίστ και ορχήστρας. Γράφτηκε για τον εορτασμό των Χριστουγέννων του 1734 και ως σύνθεση ενσωματώνει στοιχεία από προγενέστερες, κυρίως κοσμικές, καντάτες του Μπαχ. Με πολυάριθμες εκτελέσεις και ηχογραφήσεις από φημισμένα ορχηστρτικά σύνολα, ανήκει σήμερα στα δημοφιλέστερα κλασσικά έργα της περιόδου των Χριστουγέννων. Μετά την πρώτη εκτέλεση, το έργο ξεχάστηκε και παρουσιάστηκε για δεύτερη φορά το 1857 από τον Έντουαρντ Γκρελ (1800 - 1866) και την *Sing-Akademie* του Βερολίνου. Η ταυτότητα του συγγραφέα του λιμπρέτου δεν είναι γνωστή με βεβαιότητα. Σύμφωνα με την πιθανότερη εκδοχή, το κείμενο γράφτηκε από τον Κρίστιαν Φρίντριχ Ένριτσι (1700 - 1764), τον επονομαζόμενο και Πικάντερ, με τον οποίο ο Μπαχ συνεργαζόταν ήδη από το 1725.

Αποτελείται από έξι μέρη, καθένα από τα οποία προοριζόταν να παρουσιαστεί σε μία από τις γιορτινές ημέρες των Χριστουγέννων, ξεκινώντας από την 25η Δεκεμβρίου. Κατά σειρά, παραγματεύονται θεματικά τη γέννηση του Χριστού, την αναγγελία στους βοσκούς, τη λατρεία των βοσκών, την περιτομή και βάπτιση του Ιησού, το ταξίδι των Μάγων και την λατρεία των Μάγων. Σήμερα το έργο παρουσιάζεται ενιαίο, με διάρκεια περίπου τρεις ώρες.

## Πηγές
* Rathey, Markus (2016). *Johann Sebastian Bach’s Christmas Oratorio*. Oxford University Press

## Εξωτερικοί σύνδεσμοι
* 

Κατηγορία:Συνθέσεις του Γιόχαν Σεμπάστιαν Μπαχ
Μάρκος Αρέθουσας

O **Μάρκος Αρέθουσας** (πέθανε το 363) ήταν χριστιανός επίσκοπος στην Αρέθουσα Συρίας κατά τον 4ο αιώνα.

## Βιογραφικά στοιχεία
Ο Μάρκος έλαβε μέρος στην εκκλησιαστική διαμάχη που σχετιζόταν με τον Αρειανισμό. Αρχικά, άνηκε στο μετριοπαθές αρειανικό κίνημα των Ομοιουσιανών που υποστήριζαν ότι η λέξη *ομοούσιος* του Συμβόλου της Νίκαιας, έπρεπε να αντικατασταθεί με την λέξη *ομοιούσιος*. Ήταν υπέρ της συνεννόησης μεταξύ Ομοιουσιανών και Ορθοδόξων, αλλά τελικά φαίνεται ότι προσέγγισε όσους υποστήριζαν την έννοια του *ομοούσιου*.

Είχε βοηθήσει τον Ιουλιανό την περίοδο που διωκόταν η οικογένειά του. Όταν αυτοκράτορας ήταν ο Κωνστάντιος Β´, κατέστρεψε ειδωλολατρικό ναό στην Αρέθουσα. Αργότερα, όταν έγινε αυτοκράτορας ο Ιουλιανός, τον καταδίωξε, και τελικά ο Μάρκος είχε μαρτυρικό θάνατο.

Θεωρείται άγιος και μάρτυρας από την Ορθόδοξη και την Καθολική εκκλησία, και η μνήμη του εορτάζεται στις 29 Μαρτίου.

## Επιπλέον βιβλιογραφία
*Athanasius, De Synodis, c. 24, s.v.
*Socrates, Hist. Eccles. 2:18, 30, 37, με σημειώσεις του Valesius
*Sozomen, Hist. Eccles. 3:1.0: 4:17; v. 10
*Theodoret, Hist. Eccles. 3:7 https://books.google.gr/books?id=YeliAAAAcAAJ&lpg=PA351&ots=9NcF1SHDOQ&dq=marcus%20arethusa&pg=PA351#v=onepage&q=marcus%20arethusa&f=false
*Gregorius Naz. Oratio iv
*Bolland, Acta Sanctor. Mart. 3:774, etc.
*Tillemont, Memoires, vol. vi and vii
*Smith, Dict. of Gr. and Rom. Biog. and Mythol. s.v.
*Neander, Hist. of Chr. Ch. 2:51, 61

## Υποσημειώσεις

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Κατηγορία:Αρειανισμός
Θεόδωρος Ταρσού

O **Θεόδωρος Ταρσού** (602 - 19 Σεπτεμβρίου 690) ήταν χριστιανός επίσκοπος στο Καντέρμπερι της Αγγλίας από το 668 μέχρι το 690.

## Βιογραφικά στοιχεία
Ο Θεόδωρος είχε ελληνική καταγωγή και είχε γεννηθεί στην Ταρσό της Κιλικίας. Το 652 συνόδευσε τον αυτοκράτορα Κώνστα Β΄ στην Ρώμη όπου και διέμεινε. Το 658 ο Πάπας Βιταλιανός τον χειροτόνησε επίσκοπο του Καντέρμπερι. 

Συνέβαλε ουσιαστικά στην οργάνωση της εκκλησίας στην Αγγλία, καθώς τακτοποίησε τα δικαιώματα των επισκόπων, τις συνόδους και οργάνωσε ενιαία την εκκλησία κάτω από την εξουσία του επισκόπου του Καντέρμπερι. Μάλιστα, ο τρόπος που οργάνωσε το σύστημα των ενοριών στην εκκλησία της Αγγλίας, ουσιαστικά διατηρείται μέχρι σήμερα.

Θεωρείται άγιος από την Ορθόδοξη, την Καθολική και την Αγγλικανική εκκλησία, και η μνήμη του εορτάζεται στις 19 Σεπτεμβρίου. Η Αγγλικανική εκκλησία, επίσης, εορτάζει την χειροτονία του στις 26 Μαρτίου.

## Υποσημειώσεις

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 7ου αιώνα
Κατηγορία:Αρχιεπίσκοποι του Καντέρμπερι
Ελπίδα Γρηγοριάδου

Η **Ελπίδα Γρηγοριάδου** (γεννήθηκε στις 24 Αυγούστου 1981 στη Θεσσαλονίκη) είναι Ελληνίδα αθλήτρια της κωπηλασίας. Συμμετείχε στο Παγκόσμιο Πρωτάθλημα Κωπηλασίας 2003 κερδίζοντας αργυρό μετάλλιο με την Αγγελική Κρέμου.

## Παραπομπές


Κατηγορία:Έλληνες αθλητές της κωπηλασίας
Γουίδων Α΄ του Σπολέτου

Ο **Γουίδων Α΄**, ιταλ. Guy I (απεβ. 860) από τον Οίκο των Γουιδωνιδών ήταν δούκας του Σπολέτο από το 842.

## Βιογραφία
Ήταν γιος του Λαμβέρτος Α΄ κόμη της Νάντης & επάρχου της μαρκιωνίας της Βρετάνης και της Αδελαΐδας των Καρολιδών, κόρης του Πεπίνου βασιλιά των Λομβαρδών.

Ταξίδεψε με τον πατέρα του το 834 στην ακολουθία του Λοθαρίου Α΄. Του δόθηκε η επιτροπεία του αββαείου του Μέττλαχ στη Λοθαριγγία το 840, όταν απεβίωσε ο Λουδοβίκος Α΄ ο *Ευσεβής* βασιλιάς των Φράγκων. Το 843 παρενέβη στον εμφύλιο πόλεμο του Μπενεβέντο στην πλευρά του Σίκονουλφ πρίγκιπα του Σαλέρνο, αδελφού της συζύγου του Ίντας και ενήργησε ως διαιτητής αρκετές φορές, με υψηλό αντίτιμο. Μόνο ο διάδοχος του Λοθάριου Α΄, ο Λουδοβίκος Β΄ των Φράγκων μπόρεσε να σταματήσει τη διαμάχη. Το 846 μόνος του κατάφερε να εκτοπίσει τους Σαρακηνούς έξω από το Λάτιο, έπειτα από τη λεηλασία του Αγ. Πέτρου στη Ρώμη.

Το 858 υποστήριξε τον Αντεμάρ πρίγκιπα του Σαλέρνο εναντίον του διεκδικητή Λάντο Α΄ κόμη της Κάπουας. Με την παρεμβολή του αυτή εξασφάλισε την κοιλάδα Λίρι, λαμβάνοντας τη Σόρα και το Αρπίνο από τον αδελφό του κόμη, τον Λάντενουλφ του Τεάνο.

## Οικογένεια
Νυμφεύτηκε την Ίντα/Ίτ(τ)α/Ιτάνα, κόρη του Σίκο πρίγκιπα του Μπενεβέντο και είχε τέκνα:
* Λαμβέρτος Α΄ απεβ. 880, δούκας και μάργραβος του Σπολέτο.
**Γουίδων Β΄ απεβ. 882/3, δούκας του Σπολέτο και μάργραβος του Καμερίνο.
* Γουίδων Γ΄ απεβ. 894, μάργραβος του Καμερίνο και δούκας του Σπολέτο & Καμερίνο.

## Πηγές
* Jackman, Donald C. (2008). Ius hereditarium Encountered II: Approaches to Reginlint. Editions Enlaplage.
* Kreutz, Barbara M. (1991). Before the Normans: Southern Italy in the Ninth and Tenth Centuries. University of Pennsylvania Press.
* Llewellyn, Peter. Rome in the Dark Ages. London: Faber and Faber, 1970. ISBN 0-571-08972-0.
* di Carpegna Falconieri, Tommaso. Guido, in Dizionario biografico degli italiani, 61, Roma: Istituto della Enciclopedia italiana, 2003, p. 352-354.

## Παραπομπές


Κατηγορία:Δούκες του Σπολέτου
Ελληνικό Αιτωλοακαρνανίας

Το **Ελληνικό** είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 350 μέτρα, το οποίο βρίσκεται σε απόσταση 14,5 χλμ. ΒΑ. από το Αγρίνιο και δυτικά του χείμαρρου Ερμίτσα. Το 1928 αναφέρεται επίσημα ως οικισμός με την ονομασία *Ελληνικός* να απογράφεται στην τότε κοινότητα Σκουτεράς και το 1940 να καταργείται. Το 1971 αναφέρεται να απογράφεται ξανά στην κοινότητα Σκουτερά ως Ελληνικόν. Σύμφωνα με το πρόγραμμα ''Καλλικράτης'' μαζί με τη Σκουτερά, τα Βαρκούλια, το Ζευγαράκι, τον Κακαβά, τη Λίμνη και τα Σταματογιανναίικα αποτελούν την τοπική κοινότητα Σκουτεράς που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει 30 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
NGC 2074

thumb|Το νεφέλωμα NGC 2074
Το **[[Νέος Γενικός Κατάλογος|NGC]] 2074** είναι νεφέλωμα εκπομπής με φαινόμενο μέγεθος περίπου 8, οποίο βρίσκεται στο εσωτερικό του Νεφελώματος Ταραντούλα, στο Μέγα Νέφος του Μαγγελάνου στον αστερισμό Δοράδα. Ανακαλύφθηκε στις 3 Αυγούστου 1826 από τον Τζέιμς Ντάνλοπ και περί το 1835 από τον Τζον Χέρσελ.

## Ανακάλυψη
Ορισμένα από τα σώματα που καταλογογράφησε ο Τζων Χέρσελ προ του 1847 δεν έχουν καταγεγραμμένη ημερομηνία ανακαλύψεως και το NGC 2074 είναι ένα από αυτά. Πάντως η συμπερίληψή του στον κατάλογο σωμάτων στο Μέγα Νέφος του Μαγγελάνου, που συντάχθηκε από παρατηρήσεις οι οποίες διεξάχθηκαν μεταξύ Νοεμβρίου 1836 και Μαρτίου 1837, υποδεικνύει ότι δεν ανακαλύφθηκε αργότερα από αυτό το χρονικό διάστημα.

Η παρατήρηση του NGC 2074 από τον Τζέιμς Ντάνλοπ δεν είχε ταυτοποιηθεί ως το συγκεκριμένο νεφέλωμα μέχρι προσφάτως.

## Θέση
Το NGC 2074 βρίσκεται περίπου 170.000 έτη φωτός μακριά απο τη Γη. Στην περιοχή δημιουργούνται πολλά νέα άστρα, πιθανώς από μια γειτονική έκρηξη υπερκαινοφανούς στο κοντινό παρελθόν. Βρίσκεται στο άκρο ενός σκοτεινού μοριακού νέφους, όπου επωάζονται νέοι αστέρες.

## Παραπομπές

## Αναφορές

## Εξωτερικοί σύνδεσμοι

* Το NGC 2074 στο WikiSky

Κατηγορία:Νεφελώματα εκπομπής
2074
Κατηγορία:Δοράς (αστερισμός)